अग्नि क्षेपणास्त्र

अग्नि क्षेपणास्त्र हे भारताने क्षेपणास्त्र विकास कार्यक्रमात विकसित केलेले मध्यम पल्ल्याचे क्षेपणास्त्र आहे. त्याचा सध्याचा पल्ला ५००० किलोमीटर असून पुढील आवृत्ती मध्ये ते आंतरखंडिय क्षेपणास्त्र ८००० ते १०००० किलोमीटर पल्ल्याचे म्हणून विकसित करण्याचे प्रयत्न चालु आहे. हा संस्कृत मूळ असलेला शब्द आहे.

इतिहास
भारताची संरक्षण संशोधन आणि विकास संस्था  (डीआरडीओ) यांच्या उपक्रमाने हे क्षेपणास्त्र तयार करण्यात आले आहे.

अग्नि-१ क्षेपणास्त्र
सातशे किलोमीटरचा पल्ला असलेले (१९ एप्रिल २०१२)

अग्नि-२ क्षेपणास्त्र 
मध्यम पल्ल्याचे क्षेपणास्त्र दोन हजार किलोमीटरचा पल्ला असलेले (१५ सप्टेंबर २०१३)

 भारतानं अग्नि-२ या अण्वस्त्र वाहण्याची क्षमता असलेल्या मध्यम वर्गात मोडणाऱ्या क्षेपणास्त्राची यशस्वी चाचणी केली 
 ओदिशामधल्या एपीजे अब्दुल कलाम बेटावरून  ही चाचणी घेण्यात आली आहे. 
 इंटिग्रेटेड टेस्ट रेंजच्या कॉम्प्लेक्स ४ मधून मोबाइल लॉंचरच्या माध्यमातून अग्नि-२ ची चाचणी घेण्यात आली.
 अग्नि-२ क्षेपणास्त्र २० मीटर लांबीचे असून त्याचे वजन १७ टन आहे. तसेच एक टन इतकी वहनक्षमता असलेल्या अग्नि-२ चा माऱ्याचा पल्ला दोन हजार किमी इतका आहे. 
 भारताचे डिफेन्स रिसर्च डेव्हलपमेंट ऑर्गनायझेशन किंवा डीआरडीओनं विकसित केलेल्या अग्नी या सीरीजमधलंच हे क्षेपणास्त्र आहे.

अग्नि-३ क्षेपणास्त्र 
मध्यम पल्ल्याचे क्षेपणास्त्र ३५०० किलोमीटरचा पल्ला असलेले (३१ जानेवारी २०१५)

अग्नि-४ क्षेपणास्त्र
मध्यम पल्ल्याचे क्षेपणास्त्र ४००० किलोमीटरचा पल्ला असलेले (९ नोव्हेंबर २०१५)

अग्नि-५ क्षेपणास्त्र 
आंतरखंडीय क्षेपणास्त्र ५००० किलोमीटरचा पल्ला असलेले (२६ डिसेंबर २०१६ला चाचणी यशस्वी)
या क्षेपणास्त्राचा वेग ध्वनी पेक्षा २४ पटीने अधिक आहे.

अग्नि-६ क्षेपणास्त्र
आंतरखंडिय क्षेपणास्त्र ६००० ते १०००० किलोमीटर पल्ला असलेले विकसित केले जात आहे.


 संदर्भ 

वर्ग:भारताची क्षेपणास्त्रे
वर्ग:अग्नि क्षेपणास्त्रे